ΙΔΡΥΜΑ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ

Σήμερα, Τρίτη, 3 Μαρτίου 2020, ολοκλήρωσε το έργο της η επιτροπή εξέτασης ενστάσεων κατά των προσωρινών πινάκων κατάταξης υποψηφίων, στο πλαίσιο υπ’ αρ. πρωτ. 660/2/805/13-01-2020 Πρόσκλησης Εκδήλωσης Ενδιαφέροντος, η οποία (επιτροπή) ορίστηκε με το υπ’ αρ. πρωτ. 604/87/7256/27-02-2020 έγγραφο του Προέδρου Δ.Σ./Ι.ΝΕ.ΔΙ.ΒΙ.Μ.
Η επιτροπή αποτελούμενη, δυνάμει του ανωτέρω εγγράφου, από τους:

1. …………………………….

2. …………………………….
3. ……………………………….
Αφού έλαβε υπόψη:

α) Την με αρ. πρωτ. 660/2/805/13-01-2020 Πρόσκληση Εκδήλωσης Ενδιαφέροντος για την επιλογή δύο (2) εποπτών οικονομικού αντικειμένου και ενός (1) υπευθύνου δημοσιότητας για τη στελέχωση της κεντρικής ομάδας έργου της Πράξης «Κέντρα Διά Βίου Μάθησης (Κ.Δ.Β.Μ.) – Νέα Φάση»,
β) Την ένσταση που υποβλήθηκε και
γ) Το χρονικό διάστημα άσκησης δικαιώματος ένστασης κατά των προσωρινών πινάκων κατάταξης και όσα ορίζονται σχετικά με τη διαδικασία υποβολής και εξέτασης ενστάσεων υποψηφίων στην ανωτέρω Πρόσκληση Εκδήλωσης Ενδιαφέροντος,

Γνωμοδοτεί τα κάτωθι: 
1. *……………ΜΕ ΑΡ. ΠΡΩΤ. ΕΝΣΤΑΣΗΣ 6611/21-02-2020
Μετά από ενδελεχή έλεγχο των δικαιολογητικών που υποβλήθηκαν με τον αρχικό φάκελο της υποψήφιας με κωδικό 2979 διαπιστώθηκαν τα κάτωθι: 
Από τη βεβαίωση απασχόλησης και τις συμβάσεις έργου που κατατέθηκαν δεν προκύπτει τριετής (3 έτη) επαγγελματική εμπειρία σε διαχείριση, συντονισμό, προβολή και διάχυση πληροφόρησης έργων σε Εθνικό ή/και Ευρωπαϊκό Επίπεδο, σύμφωνα με το πεδίο Α. ΠΡΟΑΠΑΙΤΟΥΜΕΝΑ, των κριτηρίων μοριοδότησης για την επιλογή Υπευθύνου Δημοσιότητας της Πράξης «Κέντρα Διά Βίου Μάθησης (Κ.Δ.Β.Μ.) – Νέα Φάση». 
Επιπρόσθετα δεν προσκομίστηκε, με τον αρχικό φάκελο δικαιολογητικών, υπεύθυνη δήλωση του υποψηφίου στην οποία πρέπει να δηλώνονται επακριβώς η χρονική διάρκεια και το είδος της εμπειρίας του καθώς και τα στοιχεία του εργοδότη, σύμφωνα με τα οριζόμενα στην περίπτωση 3.2, της παραγράφου 3. Επαγγελματική Εμπειρία, του εδαφίου ΣΤ. ΦΑΚΕΛΟΣ ΔΙΚΑΙΟΛΟΓΗΤΙΚΩΝ, της σχετικής Πρόσκλησης Εκδήλωσης Ενδιαφέροντος.

Συνεπώς η ένσταση δεν γίνεται δεκτή.
Παρατήρηση:

Οι τελείες μετά τον αύξοντα αριθμό της ένστασης τοποθετούνται αντί του ονοματεπωνύμου του ενιστάμενου/ης το οποίο και δεν αποτυπώνεται στο πρακτικό, για λόγους προστασίας δεδομένων προσωπικού χαρακτήρα.
Τα μέλη της επιτροπής

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΕΠΙΛΟΓΗ ΔΥΟ (2) ΕΠΟΠΤΩΝ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΚΑΙ ΕΝΟΣ (1) ΥΠΕΥΘΥΝΟΥ ΔΗΜΟΣΙΟΤΗΤΑΣ ΓΙΑ ΤΗ ΣΤΕΛΕΧΩΣΗ ΤΗΣ ΚΕΝΤΡΙΚΗΣ ΟΜΑΔΑΣ ΕΡΓΟΥ ΤΗΣ ΠΡΑΞΗΣ «ΚΕΝΤΡΑ ΔΙΑ ΒΙΟΥ ΜΑΘΗΣΗΣ (Κ.Δ.Β.Μ.) – ΝΕΑ ΦΑΣΗ» 


(ΑΡ. ΠΡΩΤ. ΠΡΟΣΚΛΗΣΗΣ 660/2/805/13-01-2020)


�ΠΡΑΚΤΙΚΟ ΕΠΙΤΡΟΠΗΣ ΕΞΕΤΑΣΗΣ ΕΝΣΤΑΣΕΩΝ 

